**lav4eРЕПУБЛИКА БЪЛГАРИЯ**

Министерство на земеделието и храните

Областна дирекция “Земеделие” - Разград

ОДОБРЯВАМ,

МИНИСТЪР:

/Д-Р ГЕОРГИ ТАХОВ/

П Р О Т О К О Л № 2

Днес 21.03.2025 г. в 10:00 часа в сградата на Областна дирекция “Земеделие” - Разград, комисия, назначена със Заповед № РД–07-16/17.03.2025 г. на директора на Областна дирекция ’’Земеделие” – Разград, в състав:

Председател: Кремена Атанасова Тихолова - Главен секретар на ОД „Земеделие" - Разград

Секретар: Марияна Цонева Йорданова – Директор на Дирекция „АПФСДЧР"

Член: Искрен Евгениев Генов – Главен юрисконсулт в Дирекция „АПФСДЧР“,

се събра във връзка с провеждането на общ търг по реда на чл. 27, ал. 8 от Закона за собствеността и ползването на земеделските земи (ЗСПЗЗ) за продажба на имоти - частна държавна собственост, представляващи незастроени поземлени имоти, земя - свободна негодна за земеделско ползване и неподлежаща на възстановяване, находяща се в бивш стопански двор на организация по § 12 от ПЗР на ЗСПЗЗ в извън строителните граници на **с. Богданци**, община Самуил, област Разград и в бивш стопански двор на организация по § 12 от ПЗР на ЗСПЗЗ, извън строителните граници на **с. Гороцвет**, община Лозница, област Разград, процедурата за която е открита със Заповед № **РД-04-18/10.02.2025 г.** на Директора на Областна дирекция “Земеделие” - Разград, публикувана в законоустановения срок: във вестник “Екип 7”, брой 18/5198 от 12.02.2025 г., на интернет страницата на Областна дирекция “Земеделие” – Разград, на интернет страницата на Министерството на земеделието и храните, поставена на: информационното табло на Областна дирекция “Земеделие” – Разград, на видно място в Общинска служба по земеделие – Лозница, в сградата на Община Лозница и в кметството на село Гороцвет, в Общинска служба по земеделие – Исперих – офис Самуил, в сградата на Община Самуил и в кметството на село Богданци.

В срока до 14.03.2025 г. включително, определен със Заповед № **РД-04-18/10.02.2025** г. на Директора на Областна дирекция “Земеделие” - Разград са постъпили **5 /пет/ броя** пликове с входящи номера от регистъра на Областна дирекция “Земеделие” - Разград по чл. 56л, ал. 2 от ППЗСПЗЗ №№ ПО-03-1/04.03.2025 г., подаден в 13,13 часа; ПО-03-2/13.03.2025 г., подаден в 16,00 часа; ПО-03-3/14.03.2025 г., подаден в 09,52 часа; ПО-03-4/14.03.2025 г., подаден в 16,20 часа и ПО-03-5/14.03.2025 г., подаден в 16,23 часа.

Съгласно Заповед № РД–04–18/10.02.2025 г. на Директора на Областна дирекция “Земеделие” - Разград, право на участие в провеждания общ търг с тайно наддаване за продажба по реда на чл. 27, ал. 8 от ЗСПЗЗ имат **всички заинтересовани** физически лица, еднолични търговци и юридически лица, чиито заявления отговарят на изискванията на чл. 56к от ППЗСПЗЗ.

Включването на имотите в заповедта за откриване на тръжната процедура е направено в резултат на съгласия от Министъра на земеделието и храните, изразено с писма: с изх. № 66-4615/03.02.2025 г. - за включване в процедура за обявяване на общ търг по реда на чл. 27, ал. 8 от ЗСПЗЗ за продажба на поземлени имоти, находящи се извън строителните граници на с. Богданци, община Самуил, област Разград; с изх. № 66-4612/04.12.2024 г. - за включване в процедура за обявяване на общ търг по реда на чл. 27, ал. 8 от ЗСПЗЗ за продажба на поземлен имот, находящ се извън строителните граници на с. Гороцвет, община Лозница, област Разград и с изх. № 66-4612/04.12.2024 г. - за включване в процедура за провеждане на търг за продажба по реда на чл. 27, ал. 8, изречение второ от ЗСПЗЗ, на поземлени имоти, находящи се извън строителните граници на село Гороцвет, община Лозница, област Разград, които не са били продадени след провеждане на първи търг по реда на чл. 27, ал. 8, изречение второ от ЗСПЗЗ.

Поземлените имоти, предмет на търга са:

|  |  |  |  |  |  |  |  |
| --- | --- | --- | --- | --- | --- | --- | --- |
| **№ по ред** | **Община** | **Землище** | **№ на имот** | **Площ /дка/** | **Начална тръжна цена /лв./** | **Депозит /лв./** | **Разходи по чл. 56ш, ал. 1, т. 2 от ППЗСПЗЗ /лв./** |
| 1 | Самуил | с. Богданци | ПИ с идентификатор 04666.7.118 | 1,391 | 7 463 | 746,30 | 100 |
| 2 | Самуил | с. Богданци | ПИ с идентификатор 04666.7.119 | 4,440 | 23 821 | 2 382,10 | 75 |
| 3 | Самуил | с. Богданци | ПИ с идентификатор 04666.7.155 | 0,676 | 3 627 | 362,70 | 75 |
| 4 | Лозница | с. Гороцвет | ПИ с идентификатор  17066.93.24 | 1,245 | 6 679 | 667,90 | 75 |
| 5 | Лозница | с. Гороцвет | Поземлен имот с идентификатор  17066.93.44 | 4,105 | 22 023 | 2 202, 30 | 75 |
| 6 | Лозница | с. Гороцвет | Поземлен имот с идентификатор  17066.93.364 | 3,019 | 16 197 | 1 619, 70 | 75 |

На основание чл. 56к, ал. 12 от ППЗСПЗЗ, с оглед на констатирано съвпадение във фамилни имена на кандидати, подали пликове за участие в търга и заведени във входящия регистър на Областна дирекция „Земеделие“ – Разград, комисията изиска от компетентната администрация, по отношение на тези лица, удостоверение за съпруг/а и родствени връзки. При извършената служебна проверка беше установено, че участници с плик № ПО-03-4/14.03.2025 г. и плик № ПО-03-5/14.03.2025 г. са съпрузи и са свързани лица, съгласно т. 1 на § 1, ал. 1 от допълнителните разпоредби на Търговския закон. Съгласно чл. 56к, ал. 11 от ППЗСПЗЗ, свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот.

Комисията разгледа заявленията за участие в обявения търг по реда на постъпването и регистрирането им по входящ ред в регистъра на Областна дирекция “Земеделие” - Разград, както следва:

**1.** В Плик с вх. № ПО-03-1/04.03.2025 г., вписан в 13,13 часа в регистъра на Областна дирекция “Земеделие” – Разград, подаден от **Б. А. У.**,сЕГН ХХХХХ, с постоянен адрес в с. ХХХХХ, община ХХХХХ, област ХХХХХ, ул. ХХХХХ, л.к. № ХХХХХ, изд. на ХХХХХ г. от МВР – ХХХХХ, комисията констатира наличието на:

Заявление за участие в търг за закупуване на поземлен имот, без посочени: идентификаторпо кадастралната карта и кадастралните регистри (КККР),община и област, в която се намира и без посочена площ, с посочена единствено цена, която се предлага - цифром и словом; Платежно нареждане за внесен депозит за поземления имот в размер на 2202,30 лв.;Копие от документ за самоличност на заявителя; Декларация за обстоятелствата по чл. 56к, ал. 11 от ППЗСПЗЗ; Декларация – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Удостоверение за банкова сметка.

Комисията установи, че приложеното заявление не отговаря на изискванията на чл. 56к, ал. 2, т. 2 от ППЗСПЗЗ и Заповед № РД–04–18/10.02.2025 г. на Директора на Областна дирекция “Земеделие” - Разград, в него да бъдат изписани местонахождението, номера и площта на имота, поради което на основание чл. 56л, ал. 4 от ППЗСПЗЗ, **кандидатът не се допуска до участие в търга за единствената, подадена от него оферта.**

**2.** В Плик с вх. № ПО-03-2/13.03.2025 г.,вписан в 16,00часа, в регистъра на Областна дирекция “Земеделие” – Разград, подаден от **„АГРОСТРЕМЕЖ“ ООД,** вписано в Търговския регистър при Агенция по вписванията сЕИК 116582393, със седалище и адрес на управление: с. Богданци, община Самуил, област Разград, ул. „Георг Вашингтон“ № 26, представлявано от управителя З. К. М. с ЕГН ХХХХХ, л.к. № ХХХХХ, изд. на ХХХХХ г. от МВР – ХХХХХ, с постоянен адрес в с. ХХХХХ, община ХХХХХ, област ХХХХХ, ул. ХХХХХ, комисията констатира наличието на:

Заявление за участие в търг за закупуване на поземлен имот с идентификатор **04666.7.118** по КККР **с. Богданци**, община Самуил, област Разград, с площ от 1,391 дка; Внесен депозит за поземления имот в размер на 746,30 лв.;Предложената цена от кандидата е в размер на **7 500 лв.** */седем хиляди и петстотин лева/* при начална тръжна цена в размер на 7 463 лв. */седем хиляди четиристотин шестдесет и три лева/;*

Заявление за участие в търг за закупуване на поземлен имот с идентификатор **04666.7.119** по КККР **с. Богданци**, община Самуил, област Разград, с площ от 4,440 дка; Внесен депозит за поземления имот в размер на 2 382,10 лв.;Предложената цена от кандидата е в размер на **24 000 лв.** */двадесет и четири хиляди лева/* при начална тръжна цена в размер на 23 821 лв. */двадесет и три хиляди осемстотин двадесет и един лева/;*

Заявление за участие в търг за закупуване на поземлен имот с идентификатор **04666.7.155** по КККР **с. Богданци**, община Самуил, област Разград, с площ от 0,676 дка; Внесен депозит за поземления имот в размер на 362,70 лв.;Предложената цена от кандидата е в размер на **3 700 лв.** */три хиляди и седемстотин лева/* при начална тръжна цена в размер на 3 627 лв. */три хиляди шестстотин двадесет и седем лева/;*

Копие от документ за самоличност на управителя; Декларации за обстоятелствата по чл. 56к, ал. 11 от Правилника за прилагане на Закона за собствеността и ползването на земеделските земи (ППЗСПЗЗ); Декларации – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Удостоверение за банкова сметка; Протокол от заседание на общото събрание на „АГРОСТРЕМЕЖ“ ООД, с ЕИК 116582393, съдържащ решение за закупуване на недвижимите имоти*;*

Комисията установи, че приложените документи отговарят на изискванията на чл. 56к от ППЗСПЗЗ и Заповед № РД–04–18/10.02.2025 г. на Директора на Областна дирекция “Земеделие” - Разград, **с което се приемат за редовни.**

**3.** В Плик с вх. № ПО-03-3/14.03.2025 г.,вписан в 9,52часа в регистъра на Областна дирекция “Земеделие” – Разград, подаден от **„ЕКА-АГРО“ ЕООД,** вписано в Търговския регистър при Агенция по вписванията сЕИК 207845694, със седалище и адрес на управление: гр. Разград, община Разград, област Разград, бул. „Южен булевард“ № 38, представлявано от управителя и едноличен собственик на капитала К. К. И. с ЕГН ХХХХХ, л.к. № ХХХХХ, изд. на ХХХХХ г. от МВР – ХХХХХ, с постоянен адрес в гр. ХХХХХ, община ХХХХХ, област ХХХХХ, бул. ХХХХХ, комисията констатира наличието на:

Заявление за участие в търг за закупуване на поземлен имот с идентификатор **04666.7.118** по КККР **с. Богданци**, община Самуил, област Разград, с площ от 1,391 дка; Внесен депозит за поземлен имот 04666.7.118в размер на 746,30 лв.;Предложената цена от кандидата е в размер на **8 530 лв.** */осем хиляди и петстотин и тридесет лева/* при начална тръжна цена в размер на 7 463 лв. */седем хиляди четиристотин шестдесет и три лева/;* Протокол решение на едноличния собственик на капитала на „ЕКА-АГРО“ ЕООД, с ЕИК 207845694, съдържащ решение за закупуване на поземлен имот с идентификатор 04666.7.118 по КККР с. Богданци, община Самуил, област Разград*;* Копие от документ за самоличност на управителя; Декларации за обстоятелствата по чл. 56к, ал. 11 от ППЗСПЗЗ; Декларация – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Удостоверение за банкова сметка;

Комисията установи, че приложените документи за закупуване на поземлен имот с идентификатор **04666.7.118** по КККР **с. Богданци**, община Самуил, област Разград отговарят на изискванията на чл. 56к от ППЗСПЗЗ и Заповед № РД–04–18/10.02.2025 г. на Директора на Областна дирекция “Земеделие” - Разград, **с което се приемат за редовни.**

Комисията установи, че в плик № ПО-03-3/14.03.2025 г. е налично и заявление за участие в търг за закупуване на поземлен имот с идентификатор **04666.7.155** по КККР **с. Богданци**, община Самуил, област Разград с предложената цена от кандидата, изписана цифром и словом, с размер над начална тръжна цена, както и внесен депозит за поземления имот в размер на 362,70 лв., но в приложените документи липсва Протокол решение на едноличния собственик на капитала на „ЕКА-АГРО“ ЕООД, с ЕИК 207845694, съдържащ решение за закупуване на поземлен имот с идентификатор 04666.7.155 по КККР с. Богданци, община Самуил, област Разград, с което е нарушено изискването на чл. 56к, ал. 3, т. 3 от ППЗСПЗЗ, поради което на основание чл. 56л, ал. 4 от ППЗСПЗЗ, **участникът не се допуска до участие в търга за закупуване на поземлен имот с идентификатор 04666.7.155 по КККР с. Богданци**, **община Самуил, област Разград**.

**4.** В Плик с вх. № ПО-03-4/14.03.2025 г., вписан в 16,20 часа в регистъра на Областна дирекция “Земеделие” – Разград, подаден от **М. М. П.**,сЕГН ХХХХХ, с постоянен адрес в гр. ХХХХХ, община ХХХХХ, област ХХХХХ, ул. ХХХХХ, л.к. № ХХХХХ, изд. на ХХХХХ г. от МВР, комисията констатира наличието на:

Заявление за участие в търг за закупуване на поземлен имот с идентификатор **17066.93.24** по КККР **с. Гороцвет**, община Лозница, област Разград, с площ от 1,245 дка с предложена цена за имота в размер на **6 700 лв.** (шест хиляди и седемстотин лева) при начална тръжна цена в размер на 6 679 лв. (шест хиляди шестстотин седемдесет и девет лева); Платежно нареждане за внесен депозит за поземления имот в размер на 667,90 лв.;

Заявление за участие в търг за закупуване на поземлен имот с идентификатор **17066.93.364** по КККР **с. Гороцвет**, община Лозница, област Разград, с площ от 3,019 дка с предложена цена за имота в размер на **16 300 лв.** (шестнадесет хиляди и триста лева) при начална тръжна цена в размер на 16 197 лв. (шестнадесет хиляди сто деветдесет и седем лева); Платежно нареждане за внесен депозит за поземления имот в размер на 1619,70 лв.;

Копие от документ за самоличност на заявителя; Декларации за обстоятелствата по чл. 56к, ал. 11 от Правилника за прилагане на Закона за собствеността и ползването на земеделските земи; Декларация – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Удостоверение за банкова сметка.

Комисията установи, че документи за участие в търга за поземлени имоти с идентификатори **17066.93.24 и 17066.93.364 по КККР с. Гороцвет** отговарят на изискванията на чл. 56к от ППЗСПЗЗ и Заповед № РД–04–18/10.02.2025 г. на Директора на Областна дирекция “Земеделие” - Разград, **с което се приемат за редовни.**

В плик с вх. № ПО-03-4/14.03.2025 г., подаден от **М. М. П.,** е налично и заявление за участие в търг за закупуване на поземлен имот с идентификатор17066.93.44 по КККР с. Гороцвет, община Лозница, област Разград, с площ от 4,105 дка, но съпругата му - участник с плик ПО-03-5/14.03.2025 г. също е подала заявление за участие в търга за закупуване на поземлен имот с идентификатор17066.93.44по КККРс.Гороцвет, община Лозница, област Разград. На основание чл. 56л, ал. 4 от ППЗСПЗЗ, комисията **не допуска М. М. П. до участие в търга за закупуване на поземлен имот с идентификатор 17066.93.44 по КККР с. Гороцвет**, тъй като същият е свързано лице, по смисъла на т. 1 на § 1, ал. 1 от допълнителните разпоредби на Търговския закон за този поземлен имот с друг участник в търа, с което е нарушена разпоредбата на чл. 56к, ал. 11 от ППЗСПЗЗ.

**5.** В Плик с ПО-03-5/14.03.2025 г., подаден в 16,23 часа и вписан в регистъра на Областна дирекция “Земеделие” – Разград, подаден от **Х. Х. П.,** сЕГН ХХХХХ, с постоянен адрес в гр. ХХХХХ, община ХХХХХ, област ХХХХХ, ул. ХХХХХ, л.к. № ХХХХХ, изд. на ХХХХХ г. от МВР – ХХХХХ, комисията констатира наличието на заявление за участие в търг за закупуване на поземлен имот с идентификатор17066.93.44 по КККР с. Гороцвет, община Лозница, област Разград, с площ от 4,105 дка. Съпругът й - участник с плик ПО-03-4/14.03.2025 г. също е подал заявление за участие в търга за закупуване на поземлен имот с идентификатор 17066.93.44 по КККР с. Гороцвет, община Лозница, област Разград. На основание чл. 56л, ал. 4 от ППЗСПЗЗ, комисията **не допуска Х. Х. П.** **до участие в търга за закупуване на поземлен имот с идентификатор 17066.93.44 по КККР с. Гороцвет**, тъй като същата е свързано лице, по смисъла на т. 1 на § 1, ал. 1 от допълнителните разпоредби на Търговския закон за този поземлен имот с друг участник в търа, с което е нарушена разпоредбата на чл. 56к, ал. 11 от ППЗСПЗЗ.

След като разгледа заявленията и приложените към тях документи

**К О М И С И Я Т А Р Е Ш И:**

**К Л А С И Р А К А Н Д И Д А Т И Т Е К А К Т О С Л Е Д В А:**

1. За поземлен имот с идентификатор **04666.7.118** по кадастралната карта и кадастралните регистри на **с. Богданци**, община Самуил, област Разград, с площ от 1,391 дка

на **първо** мястокласира **„ЕКА-АГРО“ ЕООД,** вписано в ТР при АВ сЕИК 207845694, с предложена цена в размер на **8 530 лв.** */осем хиляди и петстотин и тридесет лева/* при начална тръжна цена в размер на 7 463 лв. */седем хиляди четиристотин шестдесет и три лева/;*

на **второ** мястокласира  **„АГРОСТРЕМЕЖ“ ООД,** вписано в ТР при АВ сЕИК сЕИК 116582393,с предложена цена в размер на **7 500 лв.** */седем хиляди и петстотин лева/* при начална тръжна цена в размер на 7 463 лв. */седем хиляди четиристотин шестдесет и три лева/.*

2. За поземлен имот с идентификатор **04666.7.119** по кадастралната карта и кадастралните регистри на **с. Богданци**, община Самуил, област Разград, с площ от 4,440 дка

на **първо** място класира **„АГРОСТРЕМЕЖ“ ООД,** вписано в ТР при АВ сЕИК сЕИК 116582393, с предложена цена в размер на **24 000 лв.** */двадесет и четири хиляди лева/* при начална тръжна цена в размер на 23 821 лв. */двадесет и три хиляди осемстотин двадесет и един лева/.*

3. За поземлен имот с идентификатор **04666.7.155** по кадастралната карта и кадастралните регистри на **с. Богданци**, община Самуил, област Разград, с площ от 0,676 дка

на **първо** място класира **„АГРОСТРЕМЕЖ“ ООД,** вписано в ТР при АВ сЕИК сЕИК 116582393, с предложена цена в размер на **3 700 лв.** */три хиляди и седемстотин лева/* при начална тръжна цена в размер на 3 627 лв. */три хиляди шестстотин двадесет и седем лева/.*

4. За поземлен имот с идентификатор **17066.93.24** по КККР **с. Гороцвет**, община Лозница, област Разград, с площ от 1,245 дка

на **първо** място класира **М. М. П.**, с ЕГНХХХХХс предложена цена за имота в размер на **6 700 лв.** (шест хиляди и седемстотин лева) при начална тръжна цена в размер на 6 679 лв. (шест хиляди шестстотин седемдесет и девет лева).

5. За поземлен имот с идентификатор **17066.93.364** по КККР **с. Гороцвет**, община Лозница, област Разград, с площ от 3,019 дка

на **първо** място класира **М. М. П.**, с ЕГНХХХХХс предложена цена за имота в размер на с предложена цена за имота в размер на **16 300 лв.** (шестнадесет хиляди и триста лева) при начална тръжна цена в размер на 16 197 лв. (шестнадесет хиляди сто деветдесет и седем лева).

6. За поземлен имот с идентификатор **17066.93.44** по КККР **с. Гороцвет**, община Лозница, област Разград, с площ от 4,105 дка комисията не определи купувачи, поради липса на допуснати на търга участници.

Тръжното заседание приключи в 10,45 часа.

Настоящият протокол се състави в три еднообразни екземпляра.

Съгласно чл. 56м, ал. 2 от ППЗСПЗЗ, участниците в търга могат да направят писмени възражения до тръжната комисия в 7 – дневен срок от обявяването на настоящия протокол на електронната страница и информационното табло на Областна дирекция „Земеделие“ – Разград.

К О М И С И Я:

Председател: …………………/П/………………

/Кремена Атанасова Тихолова/

Секретар: …………………/П/………………

/Марияна Цонева Йорданова/

Член: …………….……/П/…………………….

/Искрен Евгениев Генов/